पाएं अपने शहर की ताज़ा ख़बरें और फ्री ई-पेपरडाउनलोड करें
ज़िले में कोरोना संक्रमण फैलने के साथ संसाधनों और दवाइयों की कमी तो आ ही रही है। मैनपावर की कमी सामने आने लगी है। डॉक्टरों, पैरामेडिकल स्टाफ और जीGNM को अर्जेंट टेंपरेरी बेसिस पर लेने के लिए मंगलवार से वॉक इन इंटरव्यू शुरू होना था। लैब टेक्नीशियन व जीएनएम के इंटरव्यू को अपरिहार्य कारण बताकर स्थगित कर दिया गया है। डॉक्टरों का इंटरव्यू आज से शुरू होगा।
बाड़मेर में बढ़ते कोरोना संक्रमण के चलते अब तक संसाधनों व दवाइयों की कमी की बात सामने आ रही थी, लेकिन अब डॉक्टरों और स्वास्थ्यकर्मियों की कमी भी साफ दिख रही है। 30 अप्रैल को स्वास्थ्य विभाग मे ऑफलाइन UTB पर डॉक्टरों, जीएनएम और लैब टेक्नीशियन की भर्ती निकाली थी। इस सभी का वॉक इन इंटरव्यू से चयन होना था। लेकिन अब यह स्थगित हो गए हैं। केवल डॉक्टरों का इंटरव्यू कुछ देर बाद शुरू होगा।
बेड, ऑक्सीजन, रेमेडेसिविर इंजेक्शन की कमी
ज़िले में लगातार कोरोना मरीज बढ़ते जा रहे हैं, जिसके बाद अस्पताल के बेड फुल हो गए हैं। उसके बाद प्रशासन और स्वास्थ्य विभाग ने बालिका छात्रावास, शारदा छात्रावास और महिला कॉलेज में बेड लगा दिए हैं। प्रतिदिन ऑक्सीजन के 800-1000 सिलेंडर की जरूरत पड़ रही है। प्रतिदिन रेमेडेसिविर इंजेक्शन की आवश्यकता बढ़ती जा रही है।
बिना अनुमति ही मांगे आवेदन
मुख्य चिकित्सा एवं स्वास्थ्य अधिकारी डॉ. बी.एल.विश्नोई ने बताया कि जिले में UTB के माध्यम से चिकित्सा अधिकारी एवं पैरामेडिकल स्टाफ के लिए विज्ञप्ति जारी कर 4 मई को वॉक इन इन्टरव्यू रखा गया था। उन्होंने बताया कि जिला कलेक्टर के निर्देशानुसार राज्य सरकार को अतिरिक्त नर्सिंग कर्मी के लिए जाने की विशेष स्वीकृति बाबत अनुरोध पत्र भेजा गया। जिसकी अनुमति प्राप्त नहीं होने एवं अन्य अपरिहार्य कारणों से जीएनएम एवं लैब टेक्नीशियन का वॉक इन इन्टरव्यू स्थगित किया गया है। वहीं चिकित्सकों का वॉक इन इंटरव्यू यथावत 4 मई को कलेक्टर कार्यालय बाड़मेर में होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva kas_Deva hin_Deva hin_Deva hin_Deva zho_Hant eng_Latn